Il-lista tal-eżiljati li reġgħu lura Dawn huma n-nies tal-provinċja li telgħu mill-jasar tal-eżilju. Nabukodonosor, sultan ta' Babilonja, kien eżiljahom fil-Babilonja; huma reġgħu lura Ġerusalemm u Ġuda, kulħadd lejn il-belt tiegħu. Dawn ġew ma' Żerubbabel, Ġożwè, Neħemija, Xeraja, Regħlaja, Mordekaj, Bilsan, Misfar, Bigwaj, Reħum, u Bagħana. L-għadd tan-nies ta' Iżrael li reġgħu lura kien hekk: Ulied Pargħos kienu elfejn, mija u tnejn u sebgħin; ulied Sefatija, tliet mija u tnejn u sebgħin; ulied Araħ, seba' mija u ħamsa u sebgħin; ulied Paħat-mowab, jiġifieri ulied Ġożwè u Ġowab, elfejn, tmien mija u tnax; ulied Għalam, elf, mitejn u erbgħa u ħamsin; ulied Żattu, disa' mija u ħamsa u erbgħin; ulied Żakkaj, seba' mija u sittin; ulied Bani, sitt mija u tnejn u erbgħin; ulied Bebaj, sitt mija u tlieta u għoxrin; ulied Għażgad, elf, mitejn u tnejn u għoxrin; ulied Adonikam sitt mija u sitta u sittin; ulied Bigwaj, elfejn, sitta u ħamsin; ulied Għadin, erba' mija u erbgħa u ħamsin; ulied Ater, jiġifieri ulied Ħeżekija, tmienja u disgħin; ulied Besaj, tliet mija u tlieta u għoxrin; ulied Ġoraħ, mija u tnax; ulied Ħasum, mitejn u tlieta u għoxrin; ulied Gibbar, ħamsa u disgħin; ulied Betlehem kienu mija u tlieta u għoxrin; in-nies ta' Netufa, sitta u ħamsin, in-nies ta' Għanatot, mija u tmienja u għoxrin; ulied Bet-għażmawet, tnejn u erbgħin; ulied Kirjat-ġegħarim, Kefira u Birot, seba' mija u tlieta u erbgħin; ulied Rama u Geba, sitt mija u wieħed u għoxrin; in-nies ta' Mikmas, mija u tnejn u għoxrin, in-nies ta' Betel u Għaj, mitejn u tlieta u għoxrin; ulied Nebu kienu tnejn u ħamsin; ulied Magbis, mija u sitta u ħamsin; ulied Għelam l-ieħor, elf, mitejn u erbgħa u ħamsin; ulied Ħarim, tliet mija u għoxrin; ulied Lod, Ħadid u Onu, seba' mija u ħamsa u għoxrin; ulied Ġeriko, tliet mija u ħamsa u erbgħin; ulied Sena kienu tlitt elef, sitt mija u tletin. Il-qassisin: ulied Ġedajja, mid-dar ta' Ġożwè, kienu disa' mija u tlieta u sebgħin; ulied Immer, elf u tnejn u ħamsin; ulied Pashur, elf, mitejn u sebgħa u erbgħin; ulied Ħarim, elf u sbatax. Il-Leviti: ulied Ġożwè u Kadmijel, ulied Ħodawija, kienu erbgħa u sebgħin. Il-kantanti: ulied Asaf kienu mija u tmienja u għoxrin. Il-purtinara tat-tempju: ulied Sallum, ulied Ater, ulied Talmon, ulied Għakkub, ulied Ħatita, ulied Sobaj, ilkoll flimkien kienu jgħoddu mija u disgħa u tletin. L-ilsiera tat-tempju : ulied Siħa, ulied Ħaxufa, ulied Tabgħot, ulied Keros, ulied Sigħaħa, ulied Padon, ulied Lebana, ulied Ħagaba, ulied Għakkub, ulied Ħagab, ulied Salmaj, ulied Ħanan, ulied Giddel, ulied Gaħar, ulied Raja, ulied Resin, ulied Nekoda, ulied Ġażżim, ulied Għużża, ulied Paseħa, ulied Besaj, ulied Asna, ulied Megħunim, ulied Nefusin, ulied Bakbuk, ulied Ħakufa, ulied Ħarħur, ulied Baslut, ulied Meħida, ulied Ħarsa, ulied Barkos, ulied Sisera, ulied Tamaħ, ulied Nesijaħ, ulied Ħatifa. Ulied il-qaddejja ta' Salamun: ulied Sotaj, ulied Ħassoferet, ulied Peruda, ulied Ġagħala, ulied Darkon, ulied Giddel; ulied Sefatija, ulied Ħattil, ulied Pokret-ħasbajim, ulied Ami. L-ilsiera tat-tempju u wlied il-qaddejja ta' Salamun ilkoll flimkien kienu jġibu tliet mija u tnejn u disgħin. Kien hemm dawk li telgħu minn Tel-melaħ, Tel-ħarsa, Kerub, Addan, u Immer, mingħajr ma setgħu jgħidu liema kienet dar missierhom u x'kien in-nisel tagħhom, jekk kinux minn Iżrael jew le. Dawn kienu: ulied Delaja, ulied Tobija, u wlied Nekoda, b'kollox sitt mija u tnejn u ħamsin. Minn ulied il-qassisin kien hemm ulied Ħabajja, ulied Ħakkos, ulied Barżillaj, li kien ħa b'martu waħda mill-bniet ta' Barżillaj il-Gilgħadi, u beda jissejjaħ b'isimhom. Dawn fittxew isimhom fir-reġistri tal-arblu tar-razza, imma ma sabuhx; għalhekk ġew imneħħija minn mal-qassisin għax imniġġsa. U l-gvernatur qalilhom biex ma jiklux mill-ikel qaddis sa ma jkun hemm qassis li jikkonsulta lil Alla bl-Urim u t-Tummim . Il-ġemgħa kollha f'daqqa kienet ta' tnejn u erbgħin elf, tliet mija u sittin ruħ. Dawn barra l-qaddejja tagħhom, irġiel u nisa, li kienu sebat elef, tliet mija u sebgħa u tletin, u barra l-kantanti tagħhom, irġiel u nisa, li kienu mitejn. Iż-żwiemel tagħhom kienu jgħoddu seba' mija u sitta u tletin; il-bgħula tagħhom, mitejn u ħamsa u erbgħin; l-iġmla tagħhom, erba' mija u ħamsa u tletin; u l-ħmir tagħhom sitt elef, seba' mija u għoxrin. U meta xi wħud mill-kapijiet tal-familji waslu ħdejn it-tempju tal-Mulej f'Ġerusalemm, minn rajhom għamlu offerti lit-tempju ta' Alla ħalli jerġa' jitla' fil-post fejn kien qabel. Skont ma kienu jistgħu, taw lit-teżor li kienu qegħdin jiġbru għall-bini, wieħed u sittin elf darik tad-deheb, ħamest elef mina tal-fidda, u mitt libsa tal-qassisin. U l-qassisin, il-Leviti u biċċa mill-poplu, qagħdu Ġerusalemm, imma l-kantanti, il-purtinara tat-tempju, u l-ilsiera tat-tempju, marru joqogħdu fl-ibliet tagħhom. L-Iżraelin kollha marru joqogħdu fl-ibliet tagħhom.